jkorsvik/nowiki_second_scrape_merged huggingface dataset:
George Shearing

George Shearing (født 13. august 1919 i Battersea, død 14. februar 2011) var en britisk-amerikansk jazzmusiker, ansett som en av verdens ledende, med flere titall plateutgivelser og kjente komposisjoner som Lullaby of Birdland.
Shearing emigrerte til USA i 1947 og startet sin platekarriere der.  I 1949 dannet han sin berømte kvintett. I likhet med pianistene Art Tatum og Tete Montoliu var han blind. Han er også kjent for å glede sitt konsertpublikum med humoristiske kommentarer.
Han besøkte Oslo to ganger, først i konsert ved SAS-hotellet den 16. mai 1991 da han spilte med Kringkastingsorkestret og bassisten Neil Swaynson.  Deretter ved Oslo Jazzfestival i august 1997 da han opptrådte i 90-årsselskapet til Benny Carter.
Shearing ble i dronning Elisabeth IIs nyttårsliste for 2007 utnevnt til Knight Bachelor og derved adlet. Han fikk etter dette rett til å føre tiltaleformen sir foran sitt navn. I 1996 ble han utnevnt til offiser av Order of the British Empire.


== Referanser ==


== Eksterne lenker ==
(en) Offisielt nettsted 
(en) George Shearing – kategori av bilder, video eller lyd på Commons 
(en) George Shearing på Internet Movie Database 
(en) George Shearing hos The Movie Database 
(en) George Shearing på Apple Music 
(en) George Shearing på Discogs 
(en) George Shearing på MusicBrainz 
(en) George Shearing på Spotify 
(en) George Shearing på Songkick 
(en) George Shearing på AllMusic
Kinas riksvei 314

Kinas riksvei 314 (G314) løper sørvestover fra Ürümqi i Xinjiang mot Khunjerabpasset, som ligger på grensen mellom Folkerepublikken Kina og Pakistan. Den er 1 948 kilometer lang. 
Seksjonen mellom Kashi og Khunjerabpasset er samtidig den kinesiske delen av Karakoramveien.


== Rute og distanse ==


== Eksterne lenker ==
(en) China National Highway 314 – kategori av bilder, video eller lyd på Commons
Toksun

Toksun (uigursk: توقسۇن ناھىيىسى / Toksun Nahiyisi; kinesisk: 托克逊县; pinyin: Tuōkèxùn Xiàn) er et fylke i prefekturet Turfan i den autonome region Xinjiang i Folkerepublikken Kina.
Befolkningen er på 102 655 innbyggere i 1999.


== Referanser ==


== Eksterne lenker ==
Lokalregjeringens hjemmesider
Yanqi Hui

Yanqi (kinesisk: 焉耆回族自治县; pinyin: Yānçí huízú Zìzhìxiàn; uigursk: يەنجى خۇيزۇ ئاپتونوم ناھىيىسى / Yenci Huyzu Aptonom Nahiyisi) er et autonomt fylke for huikineserne i prefekturet Bayin'gholin i den autonome region Xinjiang i Folkerepublikken Kina.
Befolkningen var på 117 804 innbyggere i 1999.


== Administrative enheter ==
Storkommuner:

Yanqi (焉耆镇), fylkessete, 29.000 innbyggere (2000);
Qigxin (七个星镇), 12.629 innbyggere (2000);
Yongning (永宁镇), 18.235 innbyggere (2000);
Sishilichengzi (四十里城子镇), 8.722 innbyggere (2000);Kommuner:

Beidaqu (北大渠乡), 9.026 innbyggere (2000);
Wuhaoqu (五号渠乡), 14.791 innbyggere (2000);
Qagan Qehe (查汗采开乡), 5.841 innbyggere (2000);
Borhoi (包尔海乡), 6.614 innbyggere (2000).Folketellingen i 2000 tok med tre statlige innretninger som egne enheter:

Statsgård for beitemark Wangjiazhuang (王家庄牧场) 1.221 innbyggere,
Oppdrertsgård for høyverdige kvegarter Suhai (苏海良种场), 1.555 innbyggere,
Produksjons- og oppbyggingskorps Nr. 27 (兵团27团), 9.895 innbyggere.


== Referanser ==


== Eksterne lenker ==
Offisielt nettsted 
(en) Yanqi Hui Autonomous County – kategori av bilder, video eller lyd på Commons 
Lokalregjeringens hjemmesider
Zlatko Krmpotić

Zlatko Krmpotić (født 7. august 1958 i Beograd) er en tidligere serbisk fotballspiller.
Han spilte 8 kamper for Jugoslavias landslag og deltok i VM 1982. I en periode var han hovedtrener for Serbias U19-landslag. For tiden (2010) arbeider han i Røde stjerne Beograds ungdomsavdeling.


== Spillerkarriere ==
 Røde stjerne Beograd (1977-1986)
 Gençlerbirliği (1987-1988)


== Trenerkarriere ==
 MKE Ankaragücü (1998-1999)
 OFK Beograd (1999-2000)
 FK Obilić (2000-2001)
 Nea Salamis Famagusta FC (2001)
 Kairat Almaty (2001-2002)
 Kazma SC (2005-2006)


== Referanser ==


== Eksterne lenker ==
(en) Zlatko Krmpotić – FIFA 
(en) Zlatko Krmpotić – Transfermarkt 
(en) Zlatko Krmpotić – Transfermarkt (manager) 
(en) Zlatko Krmpotić – national-football-teams.com 
(en) Zlatko Krmpotić – WorldFootball.net 
(en) Zlatko Krmpotić – EU-Football.info 
(en) Zlatko Krmpotić – FBref
Evje skole

For barneskolen i Setesdal, se Evje barneskole (Setesdal)
For ungdomsskolen i Setesdal, se Evje ungdomsskole (Setesdal)Evje skole er en barneskole i Bærum kommune, Akershus. Skolen ble grunnlagt i 1865 og er dermed Bærums eldste kommunale barneskole. Den første bygningen var en trebygning i 2 etasjer som ble påbygd i 1891. 1904 ble bygningen omdannet til lærerboliger, og ny murbygning med 6 klasseværelser og sløydlokale ble oppført i nærheten. Skolen er blitt utvidet flere ganger senere.  I perioden 2008 til 2010 ble skolen totalrenovert og nytt skolebygg ble tatt i bruk 7. april 2010. Nybygget er tegnet av Planforum arkitekter AS fra Sandvika.


== Litteratur ==
Evje skole 100 år : 1865 -11. januar- 1965. Av Gunnar Meen. 1965. Digital utgave
Evje skole 1865-1985 : skolen i solen i øverste sving i Evjebakken. 1985.  Digital utgave
Skolen i svingen : Evje skole 140 år : 1865-2005 / Ellen Rugstad Jenssen, redaktør. 2006.


== Eksterne lenker ==
Skolens hjemmeside
Bærum bibliotek temaside Evje skole Arkivert 13. desember 2013 hos Wayback Machine.
Hardangerviddatunnelen

Hardangerviddatunnelen1 er en foreslått veitunnel som vil føre Rv7 under Hardangervidda. Eksisterende Rv7 over Hardangervidda mellom Haugastøl i Hol og Sysendammen i Eidfjord er 41 km og ligger meget åpent til over vidda opp mot 1250 moh. Denne er svært værutsatt med hyppige perioder med kolonnekjøring eller stengning om vinteren. En ny vei er antatt å innkorte kjøretiden med 20-25 minutter, unngå kolonnekjøring og stengning, samt lette forholdene for villreinens vandringer på Vidda.
En aksjonsgruppe i Hardanger og Hallingdal har lansert planene om å legge om Rv7 over Hardangervidda. Den foreslåtte veitraseen på ca 30 km går vestover fra Haugastøl langs Nygardsvatnet, gjennom en 15 km lang tunnel til Sysendammen i Eidfjord. Den vil i sin helhet ligge under 1000 moh., hvilket er 250 m lavere enn dagens vei. Kostnaden er beregnet til 1,9 mrd kroner og realisering er tenkt i 2020-25. Sammen med Hardangerbrua vil tunnel under Hardangervidda gi innkortet kjøretid og sterkt bedret regularitet mellom det sentrale Østlandet på den ene siden og Hardanger og Bergenområdet på den andre siden av vidda.
1Navnet på tunnelen er ikke angitt.


== Kilder ==
Hardanger Folkeblad
Den store klokkes tempel

Den store klokkes tempel (forenklet kinesisk: 大钟寺, tradisjonell kinesisk: 大鐘寺, pinyin: Dazhong si), som opprinnelig het Juesheng-tempelet (觉生寺 / 覺生寺, Juesheng si, er et buddhistisk tempel ved gaten Beisanhuan Xilu i Beijings bydistrikt Haidian. 


== Historie ==
Tempelet ble bygd i 1733 i Yongzheng-keiserens tid i Qing-dynastiet. Tempelets navn har sammenheng med den store Yongle-klokken som stammer fra  Yongle-keiserens tid (1403–1424). Den veier 46,5 tonn, er 6,75 m høy og har en omkrets på 3,3 m. Opprinnelig var klokken oppkalt etter Avatamsaka-sutraen (kinesisk: Huayan jing – «Huayan-klokken»), som er inngytt på klokkenJuesheng-tempelet ble i 1996 oppført på listen over kulturminner i Folkerepublikken Kina.
Tempelet har siden 1985 huset et klokkemuseum (Guzhong bowuguan; engelsk Ancient Bell Museum).


== Galleri ==

		
		
		


== Referanser ==


== Eksterne lenker ==
(en) Big Bell Temple – kategori av bilder, video eller lyd på Commons 
Der Klang der Yongle-Glocke ist über 45 km weit zu hören
Tempel der Großen Glocke
Tempel und Kirchen – Jueshengsi
The Juesheng Si (Temple of Awakening) and Its Historical Vicissitudes Arkivert 27. februar 2016 hos Wayback Machine.
The Big Bell Temple
Dazhongsi Guzhong Bowuguan (Ancient Bell Museum Attached to Great Bell Temple)
Dazhong si Guzhong bowuguan fra Baidu Baike
Håv

En håv (fra norrønt háfr, beslektet med «å heve») er et redskap for å fange fisk, krabber og andre vannlevende dyr fra vann, eller insekter, fugler eller andre flyvende dyr fra luften.
Den består av et håndtak med en krans som holder et lite fangstgarn. Maskestørrelse, diameter, vekt og lengde på skaftet varierer etter hva håven skal brukes til.

Til fiske kombineres håven ofte, men ikke alltid, med fiskestang.
Socialistiske arkitekters forening

Socialistiske arkitekters forening ble stiftet i Oslo i 1932 av Carsten Boysen og Erik Rolfsen. Foreningen var en forgrening av Mot Dag og besto, i tillegg til Boysen og Rolfsen, av andre sosialt engasjerte funksjonalister, som Frode Rinnan og Johs. Borchsenius. Hovedbakgrunnen for etableringen av foreningen, var en skepsis til måten de borgerlige partiene og Arbeiderpartiet ville løse boligspørsmålet på.
I 1933 startet gruppen utgivelsen av tidsskriftet Plan : tidsskrift for boligspørsmål og arkitektur og skapte dermed et organ for sine funksjonalistiske ideer for by- og boligplanlegging.
I 1936 ble Mot Dag kollektivt innmeldt i Arbeiderpartiet. Tidsskriftet Plan gikk inn og Socialistiske arkitekters forening ble innlemmet i Teknisk forening av DNA.


== Litteratur ==
Kvarv, Sture (2003) Yrkesroller og fagideologiske brytninger i fysisk planlegging i Norge, 1920-1970. Oslo, Arkitekthøgskolen i Oslo (CON-TEXT. Avhandling ; 12). ISBN 82-547-0159-8
Plan : tidsskrift for boligspørsmål og arkitektur (1933–1936) Oslo, Socialistiske arkitekters forening
Jean Chan-Chiang

Jean Chan-Chiang er en tidligere canadisk kjelkehockeyspiller.  


== Meritter ==
Paralympiske vinterleker 1994
Bronse i kjelkehockey


== Eksterne lenker ==
Profil hos den canadiske paralympiske komité
Paralympic.org - Paralympiske resultater (som J.C. Chan)
Amundsenhavet

Amundsenhavet er et randhav til Sørishavet som ligger utenfor kystlinjen av Marie Byrd Land på det antarktiske kontinent. Amundsenhavet strekker seg fra Thurston Island i øst til Siple Island i vest og grenser til Bellingshausenhavet og Rosshavet.I 2002 kalvet et 3 400 kvadratkilometer stort isfjell i Amundsenhavet fra Thwaitesbreen.
Amundsenhavet er oppkalt etter den norske polarforskeren Roald Amundsen (1872–1928) og ble navngitt i februar 1929 under den andre Norvegia-ekspedisjonen.


== Referanser ==


== Eksterne lenker ==
Amundsenhavet Stadnamn i norske polarområde, Norsk polarinstitutt
Croce di Oro

«Croce di Oro» («Kors av gull») er en amerikansk populærmusikksang med melodi og tekst av James «Kim» Gannon. Den ble popularisert av Patti Page i 1955.
Innspillingen med Patti Page ble utgitt av Mercury Records med katalognummer 70713.En britisk innspilling med Joan Regan ble også utgitt i USA av London Records med katalognummer 1605.


== Norsk versjon ==
Juul Hansen har skrevet en norsk tekst. På norsk bærer den tittelen «Et kors med rubiner». 


=== Innspillinger ===
De to Odeon-platene er samme innspilling. Det samme gjelder de to Musica-platene.


== Listeplasseringer ==
Pages versjon nådde Billboard-listene 12. november 1955. På Most Played By Jockeys-listen lå den som best som nummer sytten, på Best Sellers In Stores-listen nummer tyve og på Most Played In Juke Boxes-listen nummer seksten. På den sammensatte listen av Top 100-sanger nådde den som best nummer seksten.På Cash Box magazines' liste nådde sangen (i alle versjoner kombinert) den høyeste plasseringen som 15 femten.


== Referanser ==
Forugh Farrokhzad

Forugh Farrokhzad (persisk: فروغ فرخزاد); (født 5. januar 1935, død 13. februar 1967) var en av Irans mest berømte og innflytelsesrike moderne forfattere. 
Forugh Farrokhzad ble født 1935 inn i en middelklassefamilie i Teheran som datter av en militæroffiser. Som 16-åring giftet hun seg i sin fetter Parviz Shapur mot hennes families protester og paret fikk kort etter en sønn, Kamyar. 
1955 utgav Farrokhzad sin første diktsamling, et høyst provoserende verk ved navn «Fangen» (Asir). I 1958 innledet hun et forhold med Ebrahim Golestan, en ledende intellektuell filmskaper og over de neste årene produserte hun minst fire dokumentarfilmer gjennom Golestan Film Studio. I 1964 utgav hun sin fjerde diktsamling, passende navngitt som «En ny fødsel» (Tavallod-e digar), som ble hyllet som en milepæl i den persiske modernistiske diktningens historie. Farrokhzad døde den 13. februar 1967, 32 år gammel.


== Referanser ==


== Litteratur ==
Michael Craig Hillmann, A lonely woman: Forough Farrokhzad and her poetry, Washington, D.C., 1987). ISBN 0-934-2111-16, ISBN 978-093-42111-16.


== Eksterne lenker ==
(fa) Offisielt nettsted 
(en) Forough Farrokhzad – kategori av bilder, video eller lyd på Commons 
(en) Forugh Farrokhzad på Internet Movie Database 
(fr) Forugh Farrokhzad på Allociné 
(en) Forugh Farrokhzad på AllMovie 
(en) Forugh Farrokhzad hos The Movie Database 
(en) A Website Dedicated to Forough
(en) Iranchamber: Forough Farrokhzad
Spøkelsesskip

Spøkelsesskip er et skip som blir funnet drivende og forlatt uten besetning og passasjerer. Begrepet er ofte blitt brukt i film og litteraturen for fiktive historier, men har rot i virkeligheten fra hendelser som har forekommet. Det mest kjente oppdiktede spøkelsesskipet er «Den flygende hollender».
Plausible forklaringer på spøkelsesskip er blant annet mytteri, stormer, forsikringsvindler og pirater.


== Faktiske spøkelsesskip ==
1872: «Mary Celeste», det kanskje mest kjente spøkelsesskipet, ble funnet drivende utenfor Portugal.
1917: «Zebrina» ble funnet drivende utenfor Frankrike.
1921: «Carroll A. Deering» ble funnet strandet på en strand i Nord-Carolina
1931: «Baychimo» ble forlatt i Nordishavet da det ble fanget av pakkis det ble fryktet at hun skulle synke. Skipet sank, og ble sett flytende i over 38 år uten at det ble reddet.
1933: En livbåt etter SS «Valencia» som sank utenfor Vancouver Island i 1906 ble funnet 27 år senere i god stand. Flere har også hevdet å ha sett skipet flytende i området.
1955: MV «Joyita» ble funnet drivende i Stillehavet
2003: «High Aim 6» ble funnet drivende utenfor Australia.
2006: Tankskipet «Jian Seng» ble funnet drivende utenfor kysten av Australia.
2006: «Bel Amica»" ble funnet utenfor kysten av Sardinia.
2007: «Kaz II», ble funnet utenfor kysten av Queensland
2008: En 50 tonns fiskebåt med navnet «Tai Ching 21» gikk på grunn av seg selv på Bali uten mannskap ombord.
Shahrnush Parsipur

Shahrnush Parsipur (født 17. februar 1946 i Teheran) regnes som en av Irans mest kjente forfattere av nyere prosalitteratur.Parsipur studerte kinesisk litteratur ved universitetet i Teheran og tok senere mastergrad i psykologi ved Indiana University i USA. Hun er særlig kjent for den magiskrealistiske romanen Kvinner uten menn (Zanan bedun-e mardan). Denne boken har blitt filmatisert av samtidskunstneren Shirin Neshat.


== Litteratur på skandinaviske språk ==
Kvinnor utan män, Stockholm, 1994.
Flickan och tarspelaren, Stockholm, 1998. (novelle)
Kvinder uden mænd, Oversatt til dansk og med etterord av Nazila Ghavami Kivi, 2019.
Kvinner uten menn, Oversatt til norsk og med etterord av Nina Zandjani. Heinesen forlag, 2020.


== Eksterne lenker ==
(en) Offisielt nettsted 
(en) Shahrnush Parsipur – kategori av bilder, video eller lyd på Commons 
(en) Shahrnush Parsipur på Internet Movie Database 
(sv) Shahrnush Parsipur i Svensk Filmdatabas 
(da) Shahrnush Parsipur på Scope 
(fr) Shahrnush Parsipur på Allociné 
(fr) Shahrnush Parsipur på Allociné 
(en) Shahrnush Parsipur på AllMovie
Sagopalme

Sagopalme (Cycas revoluta), av noen kalt kongepalme, er en av de mest populære plantene i konglepalmeslekten, og kommer opprinnelig fra sørlige Japan. På tross av navnet, er planten ingen palme.


== Beskrivelse ==

Det er en saktevoksende plante som i løpet av 50-100 år blir inntil 6-7 meter høy. Planten har en symmetrisk bladkrone bestående av mørkegrønne blader, og en stammediameter på 20cm.
Sagopalmen er svært populær som stueplante i kjøligere klima, men kan plantes utendørs i et varmt temperert eller subtropisk klima. Den liker sandholdig jord og trenger god drenering, tåler tørke bra og kan vokse utendørs i full sol eller skygge. Som stueplante bør planten stå lyst.
Planten tåler en del kulde, men trenger vanligvis varme fuktige somrer for å vokse bra. Frostskade på blader kan forekomme ved temperaturer ned mot -10 grader celcius; ved lavere temperaturer hvor bladene visner ned vil planten vanligvis overleve og sende ut et nytt sett med blader følgende vår/sommer.


== Smarte triks ==
Hvis planten ikke har sendt ut nye bladsett på noen år, eller hvis bladene har fått store vinterskader, kan man simulere en monsun ved å sette plantens rotklump under vann i tre sammenhengende døgn. Når planten har stått relativt tørt over lang tid og opplever å få røttene dynket med vann vil den tro det er regntid.
I sitt opprinnelige element er planten avhengig av monsunen for å ha rikelig tilgang på vann for å kunne produsere nye blader. Skal man lure planten til å produsere nye blader bør dette gjøres tidlig på sommeren mens solen er sterkest (medio juni) og temperaturene er gode. I mangel på tilstrekkelig sol og varme vil ikke bladene herdes i tide til vinteren, og vil lettere ta skade fra vær og vind.


== Toksisitet ==
Planten er svært gifitg for både mennesker og dyr hvis den konsumeres. Man bør derfor vise stor aktsomhet når man berører planten, og plantestedet bør tenkes nøye igjennom slik at ikke husdyr lar seg friste av planten.


== Eksterne lenker ==
(en) Sagopalme i Encyclopedia of Life 
(en) Sagopalme i Global Biodiversity Information Facility 
(en) Sagopalme hos ITIS 
(en) Sagopalme hos NCBI 
(en) Sagopalme hos The International Plant Names Index 
(en) Sagopalme hos Tropicos 
(en) Kategori:Cycas revoluta – bilder, video eller lyd på Wikimedia Commons 
(en) Cycas revoluta – galleri av bilder, video eller lyd på Wikimedia Commons 
Cycas revoluta – detaljert informasjon på Wikispecies
Virve Köster

Virve-Elfriide Köster (født Haavik 30. januar 1928 i Pärnu, død 10. desember 2022), kjent som «Kihnu Virve» (etter øya Kihnu), var en estisk folkemusiker som fikk status som et nasjonalt ikon.


== Liv og virke ==
Virve Köster bodde på øya Kihnu og er den mest kjente sangskaperen fra denne øya. Hun laget tekst og musikk samtidig, og noterte deretter ned teksten i sin arbeidsbok. Senere ble melodiene nedskrevet med noter av skolerte musikere når disse besøkte henne. Hun skapte rytmiske melodier i strofisk form i en nyere form og sangene forteller om hendelser i hennes liv og opplevelser. Sangene ble ofte framført sammen med familiemedlemmer, både døtre og barnebarn, og i blant akkompagnert med gitar.Flere av hennes sanger, særlig «Merepidu» («Havets festival») er kjente i Estland og blir brukt av andre folkemusikkgrupper. Sangen «Väike türdruk» («En liten jente») ble opprinnelig bestilt fra henne som en avskjedssang i et bryllup, men har nådd en slik popularitet at det nå er blitt en vanlig sang i estiske brylluper.


== Referanser ==
A media luz

A media luz er en uruguayansk tangosang fra 1924 med melodi av Edgardo Donato og tekst av Carlo Lenzi.Donato skrev den under en trikketur. Sangen hadde premiere på musikkrevyen Su majestad la revista i Montevideo, hvor den ble fremført av chilenske Lucy Clory.Senere ble den spilt inn på plate av Roberto Firpo, Francisco Canaro samt Carlos Gardel.Adolf Wrege og hans orkester spilte den inn i Berlin 30. januar 1948. Melodien ble utgitt på 78-platene Electrola EG 7359 og His Master's Voice A.L. 3060 (sistnevnte i Norge).


== Norsk versjon ==
Egil Hagen har skrevet en norsk tekst. Den norske tittelen er «Fortell meg Mary Ann». Egil Jacobsen, Rolf Syversens tango-orkester har spilt inn sangen. Den ble utgitt på 78-platen Musica A 8932.


== Referanser ==
Johannesburg Stadium

Johannesburg Stadium er et stadion i forstaden Doornfontein i Johannesburg, Sør-Afrika. Det var opprinnelig bygd som et friidrettsstadion og er nå hjem til et av Sør-Afrikas mest kjente fotballklubber, Orlando Pirates. Stadionet har tak på den ene siden og en kapasitet på 37 500. Den åttende verdenscupen i friidrett ble arrangert på Johannesburg Stadium i 2003, med 58 deltagerland. 


== Se også ==
Ellis Park Stadium


== Referanser ==
Jæren Sparebank

Jæren Sparebank (OSE: JAEREN, stiftet 21. desember 1923 som Klepp Sparebank) er en selvstendig lokal sparebank på Jæren i Rogaland, med hovedkontor på Bryne, som gjennom sine 4 kontorer i Klepp, Time, Hå og Gjesdal tilbyr et fullservicekonsept innen bank og finansielle tjenester, overfor  person- og landbrukskunder, samt mindre/mellomstore bedrifter. Sparebanken er medeier i Eika Gruppen og den tredje største bank i alliansen, som er et riksdekkende samarbeid mellom 60 lokale sparebanker og OBOS.
1. januar 2015 fusjonerte de to regionbankene Time Sparebank (stiftet 1911) og Klepp Sparebank (stiftet i 1923), og tok navnet Jæren Sparebank.


== Referanser ==


== Eksterne lenker ==
Offisielt nettsted
Jan Richenberg

Otto Jan Richenberg (født 25. september 1938 i Oslo) er en norsk tidligere alpinist, skiinstruktør og sakprosaforfatter.
Richenberg har bakgrunn som alpinist, og har arbeidet i en årrekke som skiinstruktør. Fra midten av 1970-tallet arbeidet han i flere år som skiinstruktør for Bjerke videregående skole (da Linderud vgs). Han gav i 1984 ut boken Alpint på Gyldendal forlag. Boken var en del av bokserien Puls: idrettsfag for den videregående skole.Han er far til Jan Tore Richenberg, 71° nord-deltaker i 2009.


== Bibliografi ==
1984: Alpint (i serien Puls: idrettsfag for den videregående skole) Gyldendal, ISBN 82-05-13813-3


== Referanser ==


== Se også ==
Liste over kjente pedagoger ved Bjerke videregående skole
Jentene på Toten

Jentene på Toten er en norsk dokumentarserie i åtte episoder produsert av Limelight Film & TV, som ble sendt første gang på NRK2 våren 2010. Serien handler om 10 transpersoner og deres liv. Den presenterer flere kategorier transpersoner og belyser en rekke sider ved det å være transperson.
Sentralt i serien er Stensveen Ressurssenter på Kapp på Toten. Ekteparet Marion Arntzen og Harald Sundby driver stedet, som har utviklet seg til å bli et fristed for transpersoner fra hele Norden.
Serien ble opprinnelig laget for TVNorge, men kanalen valgte senere å ikke sende den fordi den ikke passet inn i TVNorges profil.


== Medvirkende ==


=== Stensveen Ressurssenter ===
Ekteparet Marion Arntzen og Harald Sundby som driver Stensveen Ressurssenter.


=== Transpersoner ===
Alle transpersonene i serien er transkvinner.


== Utmerkelser ==
Serien vant Gullruten 2010 i kategorien beste dokusåpe
«Jentene på Toten» ble tildelt Homofrydprisen 2010


== Se også ==
Transperson
Stensveen Ressurssenter


== Referanser ==


== Eksterne lenker ==
(en) Jentene på Toten på Internet Movie Database